LidanRubinov/Halacha-QA huggingface dataset:
שאלה: סיני- חלק מא"י או שלא?: ב"ה פעם שמעתי שמותר לצאת לסיני שכן היא נחשבת כחלק מארץ ישראל, למרות שכיום אינה בידינו. אבל, בחג קראתי מאמר של רב מסויים (אם איני טועה, מדובר ברב דב ליאור- של קריית ארבע) שאומר שאין לצאת לסיני שכן אינה נחלקה לשבטים ואינה כלולה בגבולות הארץ המתוארים בפרסת מסעי. אז מהי הדיעה ה"נכונה"? (או שיש 2 דעות?). אם סיני אינה שייכת לא"י, מדוע השגנו אותה במלחמת יום כיפור (ואח"כ החזרנו)? האם מותר לצאת אליה?
תשובה: הנושא שאתה מעלה הוא נושא ארוך ומורכב וקשה להסבירו בתשובה קצרה. אכתוב את הדברים בראשי פרקים, ואם דבר מה יחייב הרחבה - אנא שוב. א. גבולות ארץ ישראל לענייני מצוות שונים מנושא לנושא. לגבי המצוות התלויות בארץ - יש גבול אחד  לגבי ההבטחה האלוקית מה יהיה כלול בארץ ישראל - מדובר בגבולות הרבה יותר רחבים  ב. לגבי יציאה לחוץ לארץ (למי שסובר שאסור לצאת לטיול בחוץ לארץ) יש מחלוקת איזה גבולות קובעים - האם הגבולות של ההתיישבות? האם הגבולות של המצווות התלויות בארץ? האם הגבולות הרחבים מאוד של גבולות ההבטחה? ג. זוהי המחלוקת הראשונה, ועל כן תמצא רבים שונים חלוקים בשאלה זו, ואי אפשר לדבר על דעה "נכונה". ד. גם לאחר הקביעה העקרונית עכשיו צריך להתחיל בשאלות של זיהוי. למשל, בגבולות הרחבים של התורה כתוב שארץ ישראל מגיעה עד "נחל מצרים" - איזה נחל הוא נחל מצרים - הנילוס? ואדי אל עריש? וכדו. ה. לכל זה אין קשר בכלל למלחמת יום הכיפורים. המלחמה היא עניין מדיני ביטחוני, אך היא לא נבעה מהמצוות התלויות בארץ (אגב, השגנו את סיני במלחמת ששת הימים, אולם זה כבר עניין אחר). האם הדברים נעשו יותר ברורים?
שאלה: מה פירוש הביטוי?: לרב 1 מה פירוש המילים דגל מחנה יהודה מה הכוונה דגל? 2.האם לכל שבט היה דגל בזמן שחנה או רק ליהודה אפרים ראובן ודן? 3.מה פירוש הפס :איש על-דגלו באתת לבית אבתם, יחנו בני ישראל
תשובה: 1. דגל - כמו הדגלים שיש היום. לכל שבט היה דגל עם סמל וצבע שלו. 2. לכל שבט היה דגל, אלו סמלי השבטים שנקבעו על פי ברכות יעקב. 3. היתה חלוקת מחנות: כל שבט היה מאורגן במחנה משלו - כל שלשה שבטים חנו בסמיכות באחת הרוחות של המשכן - צפון דרום מזרח מערב.
שאלה: החזר חוב: לפני 15 שנה הקמתי עם חברה שהייתה לי חברה. שכרנו את שירותיו של מנהל חשבונות רק בגלל שנדרשנו לכך מבחינת הרשויות. מאוד לא היינו מרוצים ממנהל החשבונות הזה - לטעמנו הוא כמעט לא עשה עבודה. לפני שסיימתי עם חברתי דאז את הקשר החלטתנו גם לסגור את העסק הקטן שפתחנו והיינו צריכים לסגור חוב למנהל החשבונות ע"ס 3,000 ולא ממש חשבנו שהוא טרח מספיק עבור זה וככה התעלמנו מפניותיו. לפני מספר שנים מנהל החשבונות הזה נפטר אבל המצפון שלי לא הפסיק להציק לי למרות שמצבי הכלכלי די גרוע לאחרונה : ברצוני לשאול את כבוד הרב: 1. מה אני אמור לעשות עכשיו? האם לנסות לאתר את יורשיו ולהשיב את הכסף או שניתן לתרום כסף לצדקה ואם כן - כמה?? 2. אם אני צריך להחזיר את הכסף - האם אני צריך להחזיר רק מחצית מאחר והחצי השני " שייך " לשותפתי חברתי לשעבר או שאני חייב להחזיר את כל ה- 3,000 שקל?
תשובה: ראשית, יישר כוח על העובדה שלא הסרת את הנושא הזה מעצמך, והנושא הזה מטריד אותך. קשה כמובן לענות על שאלה זו, כי לא ניתן לשמוע את דברי הצד השני. גם לא ניתן להכריע כמה באמת הייתם חייבים באותו זמן לשלם לו, בשל העובדה שאתם טענתם נגדו כך, והוא בוודאי היה טוען לכיוון ההפוך, ואפשר שבדין תורה צד אחד היה זוכה וצד שני מפסיד, או מה שסביר יותר במקרים מעין אלה   הייתה מוצעת פשרה ששני הצדדים היו מקבלים. נראה לי כי נכון יהיה לאתר את היורשים ולשלם להם את חלקך (אתה לא צריך לשלם את חלק השותף). צריך לזכור כי ה"מוחזק" הוא שאתם חייבים לו, כי זו ההתחייבות שלכם. אפשר שבדין תורה הייתם מביאים ראיות שלא כל הסכום כולו מגיע לו בשל העובדה שהוא לא עשה את מה שהוא היה אמור לעשות, אולם חובת ההוכחה הייתה מוטלת עליכם, וכל עוד הדבר לא נעשה   זה החוב שלכם. האם אתה יכול ללכת בדרך זו?
שאלה: האם מותרת בצירת ענבים בחול המועד סוכות?: לחברי יש כרם אורגני והוא הזמין אותי,כמידי שנה, להגיע ולבצור לי ענבים מהם אני עתיד להכין לי ולמשפחתי תירוש בכמות סבירה שתספיק למס חודשים עד חצי שנה הקרובה, דבר החוסך לנו בהוצאות השוטפות השנתיות (בהסתכלות על משפחה ובית שמנסים ומשקיעים מאמצים בתזונה בריאה ואורגנית ככל שניתן ומתאפשר ברבדים השונים של החיים!). עקב עומס בעבודה ובהתארגנויות השונות לחגים של תחילת התשע"ד, נבצר ממני להתארגן ולהגיע לכרם לבצור את הענבים. יש לציין כי אין אני יודע מה כמה ואיך יהיו הענבים שיוותרו לאחר חג הסוכות. האם מותר לי לבצור בחול המועד?
תשובה: לך תזכה לשנים רבות נעימות וטובות, שאלתך הגיע אלי בחול המועד - בימים בהם אני עונה לשאלות בע"פ או דרך הטלפון, ואני מבין שאיננה רלוונטית. לגבי מקרה דומה עליך להשתדל שלא יקרה ואם זה יקרה שוב - אסור לך לבצור את הענבים. אחת הסיבות היא ש"עקב עומס בעבודה ובהתארגנויות השונות לחגים" זה נקרא  מכוון מלאכתו למועד  ולכן היא אסורה. נראה שיש גם סיבות נוספות אולם די בזו כדי לדעת שהדבר אסור, ככל דבר שלא הספקנו לעשות לפני חול המועד שהוא אסור במועד. דוד לוי 098987548
שאלה: הסתרת נפילות אינטרנט בשידוך: ו על הקדשת הזמן. אני נפגש עם בנות מזה כשנה וחצי, ועדיין מחפש את זיווגי אך ב"ה האופטימיות קיימת ואני מאמין שה ייעד לי את זיווגי בקרוב. עם זאת, ישנה בעיה שמלווה אותי ואשמח לעצה. ידוע שבדורנו ישנה בעיה של הגררות לצפיה באתרים ובתכנים לא צנועים באינטרנט, וגם אני לצערי נפלתי מספר פעמים במשך השנים, לעיתים גם נפילות ממושכות ומייסרות. אני מגביל את עצמי בשימוש באינטרנט במידת האפשר, ויש לי מחשב נייד משלי שחסום לתכנים כאלה. כמו כן לאורך השנים היו לי תקופות של חודשים רבים בלי נפילות כאלה, אך זה מאבק מתמיד והיצר הרע לא "מתאדה מאליו". אחד היסודות המרכזיים בהקמת משפחה וזוגיות זה אמון ושיתוף עמוק, וזה מרכזי מאוד בעיניי. אם זאת, אני חושש מאוד מלשתף את הבחורה עימה אני נפגש בנושא הזה, מסיבות מובנות. האם יהיה זה פגיעה באמון שלה אם לא אספר על כך? האם להסתיר? ואולי אפילו לספר חצאי אמיתות רק כדי להסביר את ההתנהגות שלי בעניין?( לדוג -"זה נושא פרוץ בימינו ולכן זה אני מקפיד על התרחקות ממחשב לא חסום").
תשובה: ב"ה, לא צריך לספר לה, הרי זו בעיה של המון אנשים וזה ידוע לכל, וכי אדם צריך לספר לבת זוגו שיש לו בעיה עם המידות? כולם צריכים לעבוד על המידות, מי על כעס מי על גאוה מי על אכילה ומי על עצלנות רכלנות וכו. לומר שאתה מתרחק ממחשב לא חסום, זה משפט שאפשר לומר, כמו לומר שמתרחק מעיתונים ואתרים שיש בהם לשון הרע וכד. אשריך שאתה מתאמץ לשמור על ראש נקי וטהור. דני ארגמן
שאלה: סוכות ופסח- חיוב נשים: ב"ה אנו יושבים בסוכות כי בעת שיצאו אבותינו ממצריים הם ישבו בסוכה- סוכה של ממש או ענני הכבוד. אם כך הדבר בא לציין את הנס שהיו שותפים לו כלל ישראל- מדוע בנות לא חייבות בסוכה? הרי גם פסח בא לציין זמן זה של יצ"מ והניסים הגדולים ובפסח בנות כן חייבות!
תשובה: מצאתי תשובה בשעור יפה של הרב אביעד ברטוב "הישיבה בסוכה נקבעה במיוחד בתקופת האסיף, בזמן בו ביתו של אדם הוא מבצרו - המחסנים מלאים ושפע, ולכאורה אין האדם זקוק לשום חסד מאת הקב"ה. דווקא בתקופה זו, מתבקש האדם לצאת מביתו, לשבת בסוכה, ולחזור לתקופה בה הוא היה במדבר נע ונד - תלוי בהשגחתו ובחסדיו של הקב"ה. על-פי דברים אלו, קיים קשר ישיר בין ידיעת הישיבה בסוכה, לידיעת הדורות הבאים. כדי שהאדם ירגיש את העראיות שבעולם הזה, הוא צריך להסתופף בסוכה העשויה מפסולת הגורן שלו ולהיזכר כי הכל בא מה. כעת, חוזרת השאלה שהצגנו בתחילת דברינו והיא מדוע נשים אינן מחויבות במצוות סוכה מצד  אף הן היו באותו הנס. יתכן כי ניתן לומר כי לפירוש הרשב"ם, הישיבה בסוכה כלל אינה תלויה בנס. מדובר במצווה הקושרת בין הציר ההיסטורי של חג הסוכות לציר החקלאי, ומטרתה להזכיר לאדם בתקופת האסיף את מצבו העראי בעולם. ממילא, כלל לא מדובר במצווה הקשורה בנס מסוים, כי אם בזמן, וממילא נשים פטורות ממצוות עשה שהזמן גרמן". מומלץ לעיין בדברים בהרחבה, יש שם עוד תרוץ של התוספות ותרוץ יפה של הרב סולובייצי ק. חג שמח!
שאלה: פרשת השבוע: חברתי מתחתנת בשבוע הבא, לא מדובר בקהילה שומרת דת ומסורת. בע"ה פרשת השבוע תהייה פרשת בראשית, ברצוני לנשוא כמה דברים בנושא. אני מחפשת כמה נקודות מעניינות שקשורות לפרשת זו ולנישואין. אשמח מאוד מאוד לעזרה בנושא. וחג שמח.
תשובה: ב"ה, בחתונה מברכים: "שמח תשמח רעים אהובים כשמחך יצירך בגן עדן מקדם" אנו מתפללים שה  ישמח את בזוג כמו אדם וחוה בגן עדן, מה המיוחד בזה? הם היו יחידים בעולם והיא היתה היחידה, לא היה לו למה להשוות אותה, היא הכי טובה שיש, מברכים את הזוג שיהיו שמחים אחד בשני כאילו אין שום אדם אחר בעולם. אם תשלחי לי את המייל שלך, אשלח קובץ מורחב בענין. דני ארגמן
שאלה: הזמנה לשבת: הרב, קראתי את התשובה באתר לגבי הזמנת אורח חילוני בשבת. רציתי לתאר לרב את המקרה שלנו כדי לדעת מה עדיף לעשות. בע"ה מדובר בשבת חתן שלי עוד חודש. זו שבת שלמה של כל שלושת הארוחות. המשפחה של אבי איננה דתיה ולכן יש את החשש (הוודאי) של נסיעה בשבת. כדי להפחית זאת הורי חושבים שעדיף לא להזמין אותן לאורחת ערב שבת, כי אז הנסיעה תהיה בבירור לצורך השבת חתן. אלא להזמין אותם לארוחת בוקר- כל בוקר של שבת הם באים לארוחת בוקר אצל סבתא שלי (שגרה באיזור של השבת חתן). מן הסתם עכשיו כשנזמין אותם אז הם יבואו ישר למקום שבו מתקיימת הארוחה- אך בכל מקרה הם היו נוסעים באותו זמן גם בשבת אחרת כדי לבוא לארוחת בוקר שהם עושים תמיד אצל סבתי. מה עדיף לעשות? מראש
תשובה: ראשית, שיהיו לכם חיים שמחים ומאושרים. נראה לי שהנכון ביותר הוא שלא תתערב בשיקולים. הוריך יודיעו להם מתי ארוחת בקר, ואם הם יחליטו לבוא - הם יבואו. מתאים יותר מבחינה הלכתית להזמין אותם לערב, ולבקש שיבואו לפני כניסת השבת, ואז אם הם נוסעים הביתה אחרי הסעודה - ההורים שלך אינם חלק מהחלטתם. אולם אם ההורים שלך יזמינו אותם לבקר - אל תתערב. ובלבד שהכל ייעשה ב (התשובה התקבלה מהרב יובל שרלו) רבני ורבניות בית הלל עונים לשו"ת גם בפייסבוק -
שאלה: דחוףףףף בבקשה!!: השאלה שלי היא בנוגע לקרי בבוקר. מאז שהפסקתי להוצאיא זרע לבטלה שכבר עברתי את ה- 40 יום ברוך ה קורה לי קרי בבוקר זה קרה לי כבר פעמיים ושאני אציין פרטים חשובים ישנתי על הצד בפעמיים האלה לא אכלתי סמוך לשינה וקראתי קריאת שמע שעל המיטה בכוונה מה אני עוד אמור לעשות????
תשובה: ב"ה, קרי לילה זה לא חטא כי הייתה ישן ולא עשית זאת בכוונה, מה שאסור זה להרהר ביום מחשבות שמביאות לקרי לילה ובזה יש לו אחריות. ישר כח על המאמץ וה  ישלם שכרך על כל התקדמות. חשוב לקבוע עיתים לתורה. חג שמח, דני ארגמן
שאלה: אמא מדברת אליי בטונים לא נעימים: אני בתהליך של חזרה בתשובה קרוב לארבע שנים ב ה. אני מאוד אוהבת את אימי ועושה הכול כדי שתהיה מאושרת. בזמן האחרון לא קל לה מהרבה סיבות ולצערי כיוון שהיא לא למדה לעומק את התורה הקדושה ולא יודעת כיצד לשמור את הכאב ולא להתפרץ היא מוציאה הכול עליי. אני באמת משתדלת לא להתייחס ולהסדיר נשימה אבל זה רק מכעיס אותה יותר, היא אומרת שזה לא יעזור לי. אני מדברת על הדברים הכי קטנים, נשפך לי משהו במקרר-זו סיבה לצעוק עליי?! אני לא יודעת כמה זמן אוכל להחזיק זאת בבטן. מחכה לתשובה,
תשובה: לך יקרה! קודם כל אני חייבת להודות שעושה רושם שיש לי עסק עם בחורה ברמת בגרות מעל הממוצע לבנות גילך, התהליך שאת העוברת והרצון לדאוג שאף אחד לא ייפגע מדהים! אני מבינה מדברייך שעובר על אמא שלך תקופה לא פשוטה שלא בהכרח קשורה אלייך. אמא שלך היא זו שאחראית על קיומך פה בעולם, ושום דבר ממה שיש לך עכשיו מהדברים שאת הכי אוהבת בעצמך ועד הדברים שאת הכי פחות אוהבת בך לא היו לולא היא הביאה אותך לעולם. סיבה זו מספיקה לנו בשביל להבין את גודל הכרת הטוב שאנו חייבים להורים שלנו. בגיל שאת נמצאת, גיל ההתבגרות, ובטח תוך כדי התהליך של החזרה בתשובה שלך, בוודאי יצא לך לא פעם לנתח מעשים שלך או של אחרים. להכיר את עצמך מכל מיני זוויות ולהיות מודעת לעצמך. זה דבר מדהים והוא מאוד משמעותי בתהליך ההתבגרות שלך. אבל הדבר הזה לא יכול להיכנס ולהיות נוכח בתחום של ההורים שלנו. אנו לא פסיכולוגים של ההורים שלנו ואנו לא השופטים בבית המשפט החורצים את דינם, אנחנו הילדים שלהם ועד 120 אנו מחויבים לכבדם. האם זה קל? בד"כ זה קשה. כיוון שאני לא מכירה אותך ואת הדינמיקה המשפחתית אין לי ממש קצה חוט מה בדיוק להמליץ לך לעשות. נשמע שאת עצמך לא קשורה למה שעובר עליה ורק סופגת את ה"יציאות" האלה. אולי כדאי שתנסי לדבר איתה ברגע של נחת, (אם יש כזה דבר.) ולהסביר לה מה את מרגישה ושקשה לך שהיא מתפרצת עלייך. אם הדיבור קשה, אז אולי לכתוב מכתב או לדבר עם גורם שלישי כמו אבא או אח ות שיעשו את השיחה הזו עבורך, מי יודע אולי זה יכול לעזור. מעבר לכך, נראה לי שגם אם השיחה או המכתב לא יעזרו, יש לך יכולת לשפר את הרגשתך. אנחנו נוטים להיפגע מדברים שבאים עלינו בהפתעה- מישהו צועק עלינו, מישהו מגיב בכפיות טובה וכדומה. נסי לדמיין לעצמך כל מיני מקרים כאלו עם אמא שלך, כך שכשאר הם יגיעו הכעס והפגיעה יהיו פחות כואבים. כשאמא שלך תתפרץ עלייך בפעם הבאה יהיה לך פנאי להגיד לעצמך- "היא לא באמת מתכוונת לצעוק עליי, אני אוהבת אותה ואני רוצה בטובתה" (את יכולה לנסח לך משפט משלך שמרגיע אותך ושומר על כובדה של אימך). גם אם נראה לך שזה מעצבן את אמא שלך שאת רגועה, תזכרי לעצמך שאם היית מגיבה בכעס זה היה נגמר הרבה יותר גרוע, כך שזה הרע במיעוטו. בהצלחה רבה! מועדים לשמחה ושבוע טוב! תמר Tomight100 gmail.com
שאלה: שינה בסוכה, כשההורים לא מסכימים: כבוד הרב! אני מאמין שלא תוכל להחזיר לי תשובה עד סוף סוכות, אבל בכול מקרה להבא. האם מותר לישון בסוכה לילד בגיל 13 גם כשההורים מסרבים ולא רוצים, ויתקשו אפילו לישון? (האבא לא ישן בסוכה )
תשובה: הילד פטור מהסוכה, כיון שהוריו יצטערו אם ישן בסוכה. בשמים יחשיבו את כוונתו הטהורה ורצונו העז של הילד לישון בסוכה- כאילו הוא ישן בסוכה, ויקבל שכר גם על מצוות שינה בסוכה, וגם על מצוות כיבוד הורים. חג שמח!
שאלה: פחד ממוות: לפני שאני פותחת בשאלה חשוב לציין כי אני לא בחורה דתייה, אני לא שומרת מצות בין אדם למקום אבל מקפידה בין אדם לחברו. כיוצא מזה, זו פעם ראשונה שאני מתייעצת עם רב בעיניין אישי שכזה. לפני כחצי שנה בן דוד שלי נפטר בתאונת דרכים כשהוא היה בן 24. הוא היה החבר הכי טוב של אחי ותמיד התראנו בבית שלי.מאז המקרה המזעזע הזה אני מבינה כמה שהחיים הם ארעיים.היום אני חיה מחר משהו פתאומי.יכול לשנות זאת. פחדים ומחשבות אלו הועצמו כשאנשים שגרים במושב התחילו לחלום חלומות הזויים כמו מישהו מהמושב חלמה שבחורה שנדרסה לפני שבעה חודשים מהמושב השכן אומרת לה שאם לא תאריך את החצאית עוד שנה היא איתה. הפחדים האלו מערערים את החיים שלי.את מי שאני. ומה שבעצם אני רוצה לשאול הוא מה קורה אחרי המוות. יש כל כך הרבה גרסאות שזה עוד יותר מבלבל.איך אפשר להתגבר על הפחדים האלו.כל לילה יש לי סיוטים. אני מאמינה בבורא עולם. הבעייה היא שיש כל כך הרבה גרסאות למה שקורה אחרי שזה פשוט מפחיד
תשובה: וברכת ד  לעולם אל תעסקי במה שלא גלוי וידוע, על האדם להתעסק רק במה שיכול להבין בשכלו. על כן אין טעם לדעת מה יהיה אחר המוות, העיקר מה אדם עושה בחיים, אם הוא מתנהג בצדק ויושר, אם הוא אדם מוסרי מתנהג בצורה שהבריות משבחות אותו, א"כ גם לאחר המוות יזכה מסתמא לנחת רוח, אבל אם בעולם הזה הוא לא מכובד על הבריות כך יהיה גם בעולם הבא. העולם הזה הוא פרוזדור לטרקלין, וכפי שמתנהג כאן יתנהגו עמו שם. על כן השתדלי לעשות הישר והטוב בעיני אלוקים ואדם, וממילא תזכי לרוב שמחה בבא. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קעקוע חינה: כבוד הרב. אני מעוניינת לעשות קעקוע חינה,מין ציור על העור שיורד לאחר שבועיים-שלוש. זמני לחלוטין. האם הדבר נכון ואפשרי הלכתית? שבוע טוב וחג סוכות שמח!
תשובה: אין בזה כל איסור של כתובת קעקע. והדבר מותר.
שאלה: שאלה חשובה מאוד!: שבוע טוב ומועדים לשמחה! בערב חג סוכות הדלקנו בבית כ - 16 נרות היו ב"ה אורחים. אני אישית מדליקה 10 נרות. כתוצאה מנגיעה בפלסטיק קרוב התלקחו כמה נרות ויצרו להבה אחת גדולה. נכנסתי קצת ללחץ והייתי בהלם מהמקרה. גיסתי ואני ניסינו לכבות את האש שהתלקחה יותר עם כל נסיון כיבוי. הדאגה הייתה שהדברים מסביב גם יתלקחו. בסופו של דבר שפכנו חול מהעציץ הקרוב וכיבינו את האש. ב"ה הנזק לא היה גדול. רק בהלה שמא. בערב שבת חוה"מ, בצהרי היום עמדתי במטבח ובשלתי לשבת. על השיש הנחתי עיתון ועליו נייר סופג ועליו מונח הדג במהלך ייבושו, לפני תיבולו והכנסתו לתנור (זו פעולה שאני עושה בכל פעם כשאני מכינה דג סלומון). הגז היה דלוק. בקרבת מקום היה עוד נייר עיתון, כלי זכוכית עם תיבול לדג, תבנית עם ירקות חתוכים, כלים שונים, מתקן לנייר סופג ועוד דברים. יצאתי לרגע לשרותים. כשיצאתי משרותים אמרתי לבני שהיה בחדר שלא ישכח ללכת להטביל כלים ובו בזמן גם אמרתי לו שאני מריחה ריח של אש. התבוננתי דרך חלון חדרו לבדוק מהיכן ריח האש ולא היה כלום. אז חזרתי למטבח. ואז חשכו עיני כל פינת המטבח בה עבדתי עולה באש. אומנם באותו הרגע האש התמקדה במתקן הנייר הסופג וכילתה אותו כמובן. הדג וסביבתו היו מפוחמים מיד צעקתי לבני שיבוא לעזור לי והוא בתושייתו שפך מים על כל האזור עד שהאש כבתה. שוב הייתי בהלם כי אם לא הייתי מגיעה בזמן שהגעתי האש הייתה מתחילה לכלות את ארונות המטבח. מיד פניתי לריבונו של עולם ושאלתי אותו האם יש בכך רמז כלשהו שפעמיים בזמן כל כך קצר קרו לי מכות עם אש? באמת תהיתי למה זה קרה? האם יש לכך סיבה? לקח לי זמן לחזור לעצמי להתחיל לנקות את האזור. את המתקן המפוחם של הנייר הסופג זרקתי. הדג יצא מפוחם כולו ולמרות הכל ניקיתי אותו בעצת בעלי ואכלנו אותו בשבת. במנוחת הצהריים של שבת חוה"מ חלמתי חלום מוזר מאוד - שאני נמצאת בבית גדול, רובו ריק מרהיטים ורק בחדר אחד נמצא אדם השוכב במיטה ומסביבו יש משחקים רבים. הייתי באמבטיה שטפתי פנים ופתאום שמתי לב שהדוש שנמצא מעל האמבטיה פתוח והאמבטיה מתמלאת במים שחורים. לאמבטיה היה חור קטן בדפנות והמים החלו לצאת מהחור לכיוון חדרי הבית. כמובן שנבהלתי ומיד רצתי לחדר של המשחקים וראיתי שם אדם שוכב והתחלתי להרים את המשחקים מהרצפה שלא התרטבו. תוך כמה דקות כל הבית היה מוצף במים אפורים - שחורים. המחשבה שלי הייתה מה לעשות בנושא? איך אפשר להיות ככה בשבת? אבל היום שבת ואי אפשר לעשות כלום. וזהו! זה מה שאני זוכרת.עד עכשיו נמצאת התמונה בראש שלי של הבית המוצף במים אפורים - שחורים. מכל הסיפורים האמיתיים שקרו לי בימים האחרונים רציתי לשאול אם יש רמז כלשהו לעניין? אם יש משהו שעלי לעשות? אולי החלטה מסויימת? אולי משהו אחר? אם מסתכלים היטיב על החלום יש דברים שמזכירים בו את האש שחוויתי. אני יודעת שזו לא שאלה שגרתית אבל חשובה לי התשובה לגביה.
תשובה: לדעתי לא צריך לחפש נסתרות אלא להודות לקב"ה שרומז לך באופן שב"ה לא קרה שום אסון. אני הייתי מסיק שעלייך להיזהר עוד יותר מכל הדברים הקשורים לאש ןבכלל בעינייני בטיחות ביתיים. אם תפתחי עיתון תראי כמה אסונות קורים כמעט יום יום בבתים פרטיים מחסור זהירות ואי שמירה על כללי בטיחות. לכן אני מציע לך בתור תיקון לקרוא קצת במרשתת כיצד שומרים על בטיחות בבית בכל התחומים לא רק בנושא אש. למשל, האם יש לכם סורגים במקרה ואתם גרים בקומה שאינה קומת קרקע? האם מיחם המים חמים או הקומקום נמצא במקום שאין חשש שישפך על ילדים. האם את משאירה דלי מלא מיים במקום שבו מסתובבים ילדים קטינים וכו.
שאלה: תפילה בריכוז? היתכן?: על הזמן שאתה מקדיש לשאלות. הייתי מעוניין לדעת אם תוכל לומר לי איך ניתן להתרכז בזמן תפילה, הנושא מאוד קשה לי, המחשבות שלי נודדות למקומות לפעמים קרובות לא ראויים עידן
תשובה: שאלה קשה הינך שואל. אתן לך מספר עצות לריכוז בתפילה, מקווה שזה יעזור לך: 1. להתפלל מתוך סידור, ולהבין את מה שאתה אומר, יכול אתה להתפלל מתוך סידור "כוונת הלב" המשלב ביאורי תפילה בסידור. 2. לא לבוא עייף לתפילה אלא רענן, וכן לא להתפלל מיד אחרי שאכלת ארוחה דשינה, אלא תחכה קצת שירד האוכל. 3. לטבול במקווה לפני התפילה- זו סגולה לנקיות השכל והדעת. 4. לבקש מאת ה  שיעזור לך להתרכז בתפילה. 5. לפעמים כאשר האדם מתפלל מהר- זה עוזר לו להתרכז. תבדוק את זה על עצמך אם זה מועיל לך. 6. עצה למטיבי לכת- לקרוא ספרים המדברים על כח הריכוז והמחשבה (יש בצומת ספרים או בסטימצקי ספרים כאלו). יעזרך ה  יברכך, אמן. 3.
שאלה: גשם בסוכות: הסוכה בביתי היא במרפסת הבית צמודה לסלון,כמידי שנה אני מוציא את המיטה ושולחן פינת האוכל לסוכה, בשבת סוכות השנה ירד גשם, האם מותר להכניס את המיטה ושולחן לבית כשמתחיל הגשם או שהם חלק מהסוכה ואסור להוציא אותם עד למוצאי שבת.
תשובה: ב"ה, מותר להוציא מהסוכה את החפצים. חוץ מדברי מוקצה שאותם יש לכסות בניילון. דני ארגמן
שאלה: אישות באבלות בחול המועד: מועדים לשמחה אמה של אשתי נפטרה ב.חוה"מ סוכות, והובאה לקבורה באותו יום. רצוני לשאול בנושא יחסי אישות - מה ההלכות בהתייחס לשבוע חוה"מ, ובהתייחס לשבוע השבעה שיחל במוצאי שמחת תורה. אם אפשר להתייחס גם לנושא טבילה במיקווה בזמן השבעה (לאחר שמחת תורה)
תשובה: ראשית, תנוחמו מן השמיים. אבלות במועד נוהגת רק בדברים שבצנעא. אין דבר שבצנעא יותר מתשמיש המיטה, ועל כן הוא אסור במועד, ובוודאי שבימי השבעה. אם יש מצב מיוחד בחול המועד - צריך לשאול באופן מיוחד, ולא כשאלה כללית. לגבי הטבילה - טובלים לאחר סיום השבעה. ונחמה
שאלה: לולב: אם לא קמתי לתפילה האם אני יכול ליטול לולב ביחיד?
תשובה: בוודאי. חג שמח
שאלה: חבר אתיאסט:, יש לי חבר בכיתה שאני דומה לו בכל דבר, מתחביבים עד למוסיקה ואוכל ופשוט כל דבר! בכל אופן, לאחרונה משום מה הוא נהפך אתיאסט ואנחנו בבית ספר דתי ואני קצת דואג לו גם שיעבור בית ספר, וגם לחיים הוא חושב שתנ"ך זה נשמע חרטא אחת גדולה איך אני יכול להחזיר אותו ולהסביר לו שזה לא נכון מה שהוא אומר.,
תשובה: יישר כוח על הרצון שלך ועל המגמה. התורה העצומה שלנו והיהדות בכללה היא כל כך גדולה ורצינית עד שאין בה פטנט מסוים להחזיר אדם, או תשובת מחץ שיכולה להגיד שמה שאדם אומר נכון או לא נכון. זו מערכת שלמה של אמונות ודעות, של מצוות ועשיה, של הלכה ואגדה, ורק כשהיא תמימה ושלמה היא משיבת נפש. זה שהוא אומר כך על התנ"ך - זו בעיה שלו ולא של התנ"ך. הוא יצטרך למצוא את הדרך שלו. יכול להיות שכעת הוא ילך לאותו מקום שאתה לא רוצה שהוא ילך אליו, ואתה תוכל להמשיך לקוות שהוא יחזור משם, לאחר שיתאכזב מה"אמת" שהוא גילה במקום אחר. אתה יכול לנסות כמובן לדבר איתו על הנושאים השונים, ולא זו בלבד אלא גם להיות איש טוב ואדם טוב מכוחה של התורה שאתה מאמין בה, והדבר מהווה גם הוא קישור של אנשים אחרים לאמונה. ובהצלחה
שאלה: האם אני יקבל עונש בשמיים על זה שלא שמתי כיפה : האם אני יקבל עונש בשמיים על זה שלא שמתי כיפה
תשובה: למה צריך לעסוק בשאלה על מה מקבלים עונש ועל מה לא. את האמונה שלנו ואת המעשים הטובים שלנו צריך לבנות לפי הרצון לעשות את הדבר הנכון והאמיתי, ולא לפי פחד מעונש בשמיים. לכן, אני מציע לך לא לחשוב על שאלות עונש, אלא על שאלות טוב וישר, ורצון להיות צדיק. כך יביא אותך הדבר לעשות את המעשים הנכונים והטובים, ולא לחיות באמונה שלך בגלל פחדים. וחג שמח
שאלה: צדקה: אני אוהב לתת ולעזור במיוחד כל בוקר בזמן שאני מתפלל בין התפילין לבין התהילים שאני קורא אני שם צדקה עכשיו יש לי שתי שאלות. 1. איך שאני שם בקופת צדקה זה נחשב שנתתי צדקה או שרק שמתי שהצדקה מגיעה לנזקקים? 2. אין לי כל כך הרבה כסף אני שם כל בוקר לפעמים שיש לי שקלים אבל אני מחלק את זה לאגורות ושם כל בוקר זה ר? כבוד הרב!!
תשובה: הכסף שבקופת הצדקה שייך לעניים או לכל מי שהקופה שלו. לכן נראה שבמתן הכסף לקופה מתקיימת מצוות צדקה. אתה עושה נכון - ראוי לתת מעט בכל יום מאשר לתת הרבה ביום אחד ולהמנע מנתינה בימים אחרים.
שאלה: חתונה וכלב: אני עוד מעט מאמצת כלב כי אני כל כך רוצה, ואני נפגעתי מהמון "חברות", שאני כבר סומכת רק על עצמי, ואז חשבתי על כלב שיהיה כמו חבר טוב בעט צרה כי אין לי אחד כזה. השאלה שלי היא, אני מתחזקת בעז"ה, ואני רוצה להתחתן בלי נדר בעוד כמה שנים עם דתי- חרדי (שיהיה בעל מצוות ותורה והכל אך שיעבוד אני מקווה, ושיהיה מקובל על משפחתי החילוניה), האם יש מצב כשאני אמצא חרדי בעל מידות טובות שירשה להכניס כלב או שיש בעיה אצל החרדים?
תשובה: למיטב ידיעתי, במקומות המרכזיים של היהדות החרדית לא יגור אדם המגדל כלב, ובוודאי שזה מהווה מכשול לשידוכין. אולם בפריפריה יש הרבה מאוד אפשרויות, וגם בחורים מתחזקים שונים מגדלים כלב. ויציאה מהבדידות
שאלה: צניעות בסרטים מצויירים: האם יש בעיה לראות סרט מצויר שבו יש נשים עם לבוש קצר (חצאית מיני מכנסים, חולצה קצרה) ולא מראה צורת הגוף? הסרט לא מצויר טוב, לא כמו המצוירים שנראים כמו אמיתיים אלא בבירור מצויר, והגוף לא נראה בחדות. הגוף עצמו מכוסה, ורק הגפיים לא מכוסות מספיק.
תשובה: זו לא שאלה שיש לה גדרים הלכתיים. הדבר תלוי בשכל הישר, ובמה שעובר עליך. אם הציורים האלה הם חסרי משמעות לגביך - מותר. ואם הם מעוררים אותך למחשבות אסורות - אסור.
שאלה: לא מוצא דרך להתחבר לתורה: אני לא מצליח לרצות להתפלל התפילה שאני מתפלל היא לא תפילה קשה לי להתפלל. בכללי אני גם לא מתחבר ללמוד תורה כל שהוא וזה מאוד מפריע לי ואני כבר מיואש
תשובה: פתחת את השאלה בכך שאתה לא מצליח לרצות להתפלל וסיימת בזה שיש לך קושי ככלי בעולם עבודת ה, הן בתפילה והן בלימוד תורה. אם אני מבין נכון יש כאן ביטוי של תסכול כללי מעולם עבודת ה, או אולי העולם הדתי בכלל. למרות זאת אני מבין שיש בך המון רצון טוב והמון כמיהה לקדושה ולעבודת ה, אלא שאתה נתקע במציאות כאשר קשה לך להתמודד את תפילה ולימוד תורה. אז ככה, חשוב לי לומר לך שאתה לא לבד, ישנם הרבה יהודים טובים שמאוד רצו והתקשו במציאות דרכם הרוחנית, ודרכם הפרטית לעבוד את ה. אבל, וכאן האבל הגדול, כאשר הדבר מגיע למצב של תסכול וייאוש, כאן הפסדנו את המערכה. תמיד נראה לנו כאילו התפקיד של יצר הרע הוא להפיל אותנו בעוונות(שזה נכון), אבל האמת שהרצון האמיתי שלו הוא לייאש ולהפיל אותנו לגמרי, כך שכבר נפסיק לרצות, נפסיק לשאוף ולחלום. לא משנה מה עברנו, מה אנחנו חושבים מרגישים או מתוסכלים, נקודת הפתיחה צריכה להיות שה  אוהב אותנו ורוצה בעבודה שלנו, דלה, מגמגמת, מתקשת ככל שתהיה, עבודתנו רצויה, ואחד המרבה ואחד הממעיט ובלבד שיכוון ליבו לשמיים. בצורה פרקטית יותר, אינני יודע מה הרקע שממנו אתה מגיע ובאיזה מסגרת(או חוסר מסגרת) חינוכית מדובר, בגדול אני מרגיש שהרבה פעמים יש חוסר בהתכוונות ל"טוב ה ", כוונתי היא שאנחנו מתרכזים הרבה יותר כיצד לעשות את הדברים ר, כיצד לעשות אותם כמו שצריך לעשות(מי אמר בכלל שיש דבר כזה), כמו שהמורים או ההורים שלי מצפים שנאי אעשה, ופחות מתרכזים בלמי אני עושה וכמה טוב יש במה שאני עושה. א"כ אני מאוד ממליץ להתחיל בעבודה שתעורר את הצד הזה. הספרים: "משיבת נפש" ו"השתפכות הנפש" לדעתי יכולים לשמש פדריגמה יותר גמישה ורעננה לעולם התפילה הרגיל. לגבי לימוד התורה, לא הבנתי ממך האם מדבור על לימוד בכלל, לימוד אישי, לימוד בשיעור, לימוד אמונה, לימוד גמרא, או לימוד בכלל. אבל בגדול, אני חושב שאם נצא קצת מהדברים הרגילים שסביבנו ונחפש את הלימוד שמעניין אותנו ובאמת נשקיע בו בוודאי נמצא משהו שיכול להיות טוב ומספק בעבורנו. בכל אופן אני מצרף כאן תשובה שאולי תעזור. למה ללמוד גמרא? בהצלחה, רועי roidublin gmail.com
שאלה: התחזקות: עכשיו אחרי יו"כ אני מרגיש התחזקות אבל אני מפחד שאני יחזור למה שחטאתי בעבר זרע לבטלה האם תוכל לעזור לי וליעץ לי מה לעשות איך להמשיך להתקדם?נורא חשוב מודה מראש
תשובה: קרא את המכתב שלך. הוא גם שאלה וגם תשובה. אתה מרגיש התחזקות. זה נפלא. נסה לשמור עליה. נסה להציב כל פעם יעד חדש - לא גדול מידי ולא מחייב קפיצה דרמטית, אלא יעד שאפשר לעמוד בו ולהתלהב ממנו. וכך תהיה לך אווירה של התקדמות, ולא תצטרך כל הזמן לחשוש מנפילה. ובהצלחה